En un context de crisi mundial, l'any 1931 l'atur era el principal problema econòmic d'Esplugues. A més, a causa de la suspensió de pagaments del Banc de Catalunya Esplugues va perdre un dipòsit de 15.000 pessetes. La manera com es va intentar fer front al problema de l'atur va ser per mitjà de les obres públiques, amb un seguit d'urbanitzacions de carrers, reformes d'edificis municipals, etc. Durant la Segona República el poble d'Esplugues va començar a créixer per altres nuclis de població: la Plana - Montesa, Can Clota, Can Vidalet, Finestrelles i la Miranda.